03.01.2011 13:56   "See näitaja on varem euroga liitunud riikidega võrreldes väga kõrge," kinnitas Euroopa Komisjon pressiteates.    "Enamik inimesi, kes tegi nädalavahetusel sisseoste sularahas, kasutas Eesti kroone, et vabaneda vanast vääringust kaupluses ning mitte minna panka raha vahetama," lisas komisjon.    Euroopa  Komisjoni uuringu kohaselt oli suurel osal eestlastest euro sularaha taskus juba kaks päeva enne üleminekut.    Pooltel inimestel olid euro pangatähed ja rohkem kui 60% hoidis rahakotis euromünte, mille nad olid saanud välisreisidelt, vahetanud pangas või postkontoris.    Komisjon märkis, et sularaha laialdane valdamine juba enne õiget €-päeva aitas sujuvale üleminekule oluliselt kaasa.    Pühade tõttu oli äritegevus eurole ülemineku kahel esimesel päeval tavapärasest tagasihoidlikum.  Komisjoni uuringu kohaselt tegid 1. jaanuaril sisseoste 36% ja 2. jaanuaril 54% küsitletutest, samal ajal kui tavalisel tööpäeval on see näitaja 60-70%.    Tänu piisavale sularahavarule sai väga suur osa jaemüüjatest vahetusraha tagasi anda täielikult eurodes. Teise üleminekupäeva lõpuks anti eurodes tagasi juba 92% vahetusrahast.    "See näitaja on oluline, kuna Eesti kroonid tuleks käibelt kõrvaldada võimalikult kiiresti," kommenteeris Euroopa Komisjon.